السلام عليكم ورحمة الله وبركاته. اخواني واخواتي في الله. النهاردة مع اية خطورة جدا يا جماعة. مع الطريق للقمة. القرآن ما سابش حاجة. كل اية بتدينا روشتات للنجاح والسعادة والتغيير الحياة والانتقال من التأثير للتغيير. ازاي القرآن ما سابش اي حاجة ما ادناش فيها روشتة. خارطة الطريق اهي الخريطة اللي بتوصلنا لكل حاجة
النهاردة مع السلالم التلاتة للوصول للقمة. اي ايتين يا جماعة لو طبقناهم اي مجال عايز توصل فيه للقمة توصل فيه. روشتة الوصول للقمة اي مجال دين او دنيا طلب علم نجاح دراسي وتفوق لو عايزة تطلعي الاولى او بالعشرة الاوائل على الكلية. لو عايز تنجح في مشروع كبير جدا دنيويا انت عايز تنشئه
لو عايزة تنجحي في تخصص انت داخلة فيه لو عايزة تنجح في الدعوة الى الله لو عايزة تنجحي في طلب العلم الشرعي. لو عايزة تنجح في حفز القرآن لو عايزة تنجحي في اصلاح قلبك وتطهير قلبك
اي مجال هتعمل فيه التلات حاجات اللي الاية دي قالته هتوصل فيه للقمة. الطريق للقمة. الله يعطيك الطريق للقمة. شوفي ربنا بيحبك ازاي؟ شوفي ربنا التفوق والتميز وربنا يريد ان المؤمن يبقى اكتر انسان متميز ازاي ؟ قال تعالى فاما من اعطى واحد واتقى اتنين
صدق بالحسنى تلاتة فسنيسره لليسرى. تلات حاجات اللي يعملهم يوصل للقمة في اي مجال. عشان كده الايتين دول يا جماعة عملوا حاجة خطيرة جدا ربنا طلب منك تلات حاجات ووعدك قصادهم بتلات حاجات. لو نفزت التلاتة اللي في الاول ربنا يديك تلات حاجات. دول في الايتين. اما من اعطى واتقى وصدق
طب الحسنى لو عملت التلاتة دول ربنا هيديك تلات حاجات موجودين فيه فسنيسره لليسرى. زي ما هناخد الوقتي ايه التلات حاجات اللي تعملهم؟ ربنا يديك تلات حاجات يخلوك قمة البشر
يخلوك صف اول في البشر بازن الله. من القادة للمجتمع من قادة المجتمع في حياتك. ايه هم التلات حاجات دول اللي تقود بان ربنا يوصلك بهم كنا اعطى التقى وصدق بالحسنى. الايام اللي التلاتة دول يوصل للقمة في اي حاجة. اول حاجة اعطى انك انت تدي وقت. انك تدي فكرك. ما تبقاش انسان مشتت ما بين ميت هدف وهدف. ما
ما يبقاش انسان طاقتك مبددة ما بين ميت طريق وطريق. انك انت تبقى انسان مركز في طريق اعطى. ادى الوقت وادى الفكر وادى الجهد. ده سواء دين او دنيا في اي مجال هتعمل فيه كده هتوصل للقمة بازن الله سبحانه وتعالى. اعطى اديت الوقت واديت الفكر واديت المجهود وبزلت يبقى ده ده اعطى. اتنين الطاقة. الطاقة دي
ان هو الحاجات اللي ما هو كل طريق فيه حاجات بتوصلك وحاجات بتعطلك. انا في السانوية العامة عايز اجيب آآ مجموع كبير حاجات بتوصلني ازاكر اخد دروس اصاحب الناس الشاطرة آآ اصلي في جماعة وفي حاجات بتعطلني ان انا العب كورة كتير ان انا اتفسح كتير ان انا اصاحب ناس مكبرة دماغها في المزاكرة يبقى اعمل اللي بيوصلك
اعطى وخد بالك من اللي بيعطلك ابعد عنه اتقى. اتق ابعد الحاجات اللي تعطلك وتضيعك في شكل اشخاص في شكل احياء. حاجات في شكل ان وقتك يبقى مش مرتب طب او مهدر او نومك مش منزم يبقى اعطى واتقى. تلاتة صدق بالحسنى. احد الاقوال صدق بالحسنى اي بالجنة. يعني الهدف امن بالهدف
يبقى الحاجة التالتة انه امن بالقضية اللي بيبزل عشانها. ما انا عايز ازاكر في الكلية بس ليه يعني هعمل ايه؟ ما انت طول ما انت معتقد ان شهادة اداة ما لهاش قيمة والمزاكرة ما لهاش قيمة والبلد
والدنيا ضايعة والمستقبل هتزاكر ليه اصلا؟ طول ما انت ما عندكش هدف من الحاجة هتتعب ليه؟ يبقى الايمان بالهدف. الايمان بالقضية الايمان بالرسالة والقيمة اللي من وراها توصل في النهاية. تلات حاجات دول. اي هتعملهم هتعملهم في تقطيع البطاطس هتبقى احسن واحد هتبقى احسن طباخ في الدنيا لو عملتوهم في الطبيخ. هتبقى
احسن واحد في الدين في الدنيا لو عملتهم في الدنيا هتبقي اطهر قلب لو عملتهم في اصلاح القلب. هتبقى من اشطر الناس في الكلية وفي تخصصك العلمي وفي مهنتك لو عملتهم في مهنتك
اعطى التقى صدق بالحسنى. طيب التلات حاجات دول يا جماعة سر الترتيب الاعجازي في القرآن ايه؟ ما هو حكاية اية. الاية فيها اعجاز يا جماعة في الترتيب. كان المفروض الاول ها
ايوة انت زكية صدق بالحسنى الاول. الاول اؤمن بالهدف واقتنع بالهدف وبعد كده اعطي بقى وهبزل وبعد كده هتقي هضحي بقى وهسيب اي حاجة مهما كانت لزيزة بالنسبة لي اسيب اي حاجة تعطلني. لا. كنت باتعلم مع اخوة التبليغ زمان حاجة جميلة اوي. كانوا يقولوا لنا ان الحاجة اللي
هتغلى جواك ابزلها. فيقول لك انت اشتريت بفلوسك عربية تفضل قلقان. احسن عربية مرور تعدي. تفضل تاخد خبطة. بعد كده بعت العربية لو اشتريت ارض تفضل بقى تفكر هو سعر الارض ايه نسيت العربيات خالص عربية المرور تعدي من البيت تحت بيتك ولا تبص لها اصلا. بعت الارض وحطتها في بنك مسلا يعني ربنا يحفظنا من البنوك
والرضا يا رب. اه تقعد تفكر بقى الفوايد بقت كم؟ ليه؟ قال لك هو انت اصلا لا بتحب الارض ولا بتحب البنك ولا بتحب العربية. انت بتحب الفلوس. فقال لك لو
انت عايز الدين يغلى في قلبك حط فلوسك في الدين. اصرف على الدعوة. انفق على الدين يقوم الدين يغلى في قلبك في حقيقة لما تحط محبوباتك لما اعطى لما انت هتبدأ تعطي من محبوباتك لحاجة وقتك ومالك وتفكيرك ومواهبك هتغلى في قلبك. فجت اعطى الاول. ادي يقوم
الهدف يغلى في قلبك. والطاقة ضحي. طب بعد ما اديت عشان حاجة وضحيت عشانها انا هيزداد ايماني بها. عشان كده اهل الباطل نفسهم لما فرعون دخل وراء موسى في البحر دخل
معه. طب دخلوا معه ليه ؟ هم مجانين! هو بقى قضية القضاء على موسى قضية عندهم ليه ؟ لانهم اعطوا مع فرعون. فلما اعطوا غلى عندهم هدف تحطيم الحق ضحوا زيهم كان في الاول بيجرجرهم. آآ بجنوده بعد كده وجنوده في القرآن في المشهد النهائي وجنوده. الباء بيشده لانه مش عايز في الاول
لما اعطى زي فرعون امن بالرسالة. يبقى ازا الترتيب اعجازي اعجاز في الترتيب يا جماعة حتى الروشتة مرتبة الوقت. طب انا مش حاسس بقيمة طلب يا بنتي اطلبي. طب انا مش حاسس بدفع في حفز القرآن. يا ابني اسمع. يا اخواننا بلاش التحكم النفسي بقى في حياتنا اكتر من كده. يا اخوانا اشتغلوا. هي كده رسم فهم نظمي
هي الحياة ماشية كده هي الدنيا ماشية كده. هتصلي في ميعاد الصلاة. هتنام في معاد النوم. هتزاكر في معاد المزاكرة. هتمارس حياتك الاجتماعية في معادها. هتنزل مع اصحابك رسمي فهمي نظمي الحياة بدافع العبودية. مش على حسب نفسيتي وعلى حسب مودي وعلى حسب مزاجي. عطا اتقى صدق بالحسنى فسنيسره لليسر
القاعدة السلالم التلاتة للوصول للقمة في سورة ايه؟ سورة الليل. سورة وفي سورة اه في سورة الليل. سورة الليل من اول عشر سور نزلوا في القرآن. دي من سور تأسيس في دار الارقم في المرحلة السرية. يعني دي من المعاني اللي ربنا رد عليها الصحابة في البداية انك لازم توصل للقمة في الدين والدنيا. ان يبقى الملتزم الجديد
واحنا بنتكلم عن دستور الملتزم الجديد. لازم الملتزم الجديد يتربى انك تبقى ناجح دين ودنيا. فشلك في الدنيا عشان تنجح في الدين وانت طالب؟ هو اللي خلاك لما اتخرجت انت بتعود
انك ما ينفعش تنجح في اتنين. فانت بعد التخرج وعايز تتجوز ما تقدرش بقى تسيب الدنيا. تقوم رامي الدين عشان الدنيا ويضيع دينك. لازم من اول يوم في التزامك تفهم ان
مطلوب منك تنجح دين ودنيا. في الاول انت هتغلب الدين طبعا عشان نيتك وتجدد قلبك. وتعمل غسيل قلب بقى من المصايب القديمة بقى والشبهات والشهوات والمصايب في الاول هتضطر تغلب دينك واهتمامك بقلبك. ولكن شوية بدأت نيتك تنصلح بدأت تفهم ديني. يلا يا باشا. يلا يا باشا عايزين الدول ميكانيزم. يلا يا باشا عايزين
النجاح في الدين والدنيا عايزين الروشتة بتاعة فسنيسره لليسرى. يبقى ده من يبقى تربية القرآن لنا ان احنا نبقى قمة في الدين والدنيا. كما قال النبي صلى الله عليه وسلم احسنوا ثيابكم وركابكم حتى تكونوا في الناس كأنكم شامة. شوفوا النبي يريد به. شوفوا ربنا يريد لنا ايه القمة دي ودنيا. طب شوفوا النبي عليه الصلاة والسلام يريد لنا ايه؟ نبقى شاب
وسط الناس بجمالنا بشياكتنا في الضوابط الشرعية طبعا بنجاحنا بتدينا بايمانا بالنور اللي على وشنا بتراهم ركاعا سجل. طيب فسنيسره لليسرى بقى. الوعود التلاتة قصاد الحاجات التلاتة. احنا قلنا تلاتة قصاد تلاتة. طيب الاول يعني ايه اليسرى؟ عشان بس
قبل ما نجيب تلاتة يعني ايه ايه اليسرى للمفسرين قالوا الخلاصة كلمتين. يا اما الطاعة والطريق الموصل للجنة يديه اليسرى ان الطاعة سهلة القيام سهل صيام سهل. يبقى دي الاول حاجة اسمها اليسرى. اليسرى اللي هي الدين والطاعة والتدين والالتزام والنقاب والحجاب. ده اليسرى؟ اي والله العظيم ده اليسرى. امال صعب
علي ليه ؟ ما هي دي بقى نقولها دلوقتي في فسنيسره بقى. مشكلة فيك مش في الحجاب. المشكلة فيك انت مش في قيام الليل ولا في صيام اتنين وخميس ولا في سنن الفطرة
ولا في الدعوة لو المشكلة فينا احنا يا اخواني. يبقى اليسرى اول حاجة الدين والتدين. والطريق الموصل للجنة. الجنة سهلة؟ اه الجنة سهلة. ربنا من اولها قال للصحابة الجنة اسمها اليسر
الجنة سهلة. المشكلة فين؟ المشكلة فينا احنا. طيب والمعنى التاني لليسرى الخير بقى. ان الانسان يبقى الخير يعني ايه النجاح؟ الجواز الرزق انك تعمل مشروع وتنجح انك ده اليسرى برضه اه النجاح والتميز في الدنيا ده يسرا اه برضه النجاح دين ودنيا النجاح دنيا واخرة
ده يسرى ده ميسر. ده يبقى دول المعنيين بتوع اليسرى. انك انت تبقى آآ طريق الدين ميسر والحاجة التانية ان يبقى طريق الدنيا والنجاح فيها اصلا السر فضل منة الله سبحانه وتعالى وتبقى انسان عارف مصلحتك. ما تتعلمش بعمرك. ما تدفعش عمرك تمن الفهم. ما تسقطش في الكلية عشان تعرف ان المزاكرة المزاكرة كانت مهمة
ما تخترش اختيار ضايع في جوازك عشان تعرف ان الجواز كان له شروط في الاختيار. لأ ما تدفعش عمرك تمن انك تفهم الحياة بتتعاش ازاي ما تقعدش تتريق مع اصحابك ده امبارح ما زاكرتش. وانا والله يا عم ولا بزاكر حاجة. وتقعدوا تضحكوا. اقول لك حاجة وما تزعلش
يا خيبتك! بتضحك على ايه! على انك انت مش عارف مصلحتك! على انك انت مضيع عمرك! على انك انت انسان حياتك فاضية! بتضحك على ايه! الانسان لازم يبقى عارف مصلحته احرص على ما ينفعك. النبي عليه الصلاة والسلام قال لك اعرف مصلحة دينك ودنيتك. واخرتك. يبقى ده معنيين بتوع اليسرى. طيب فسنيسره قبل ما نقول الوعود التلاتة
دي فيها تلات فوائد جبارة. الفايدة الاولى مين اللي هيسرك ؟ ربنا. يبقى ربنا يحب لك الخير. ربنا يحب لك القنة. هو ده هدف الدين هدف الدين انك تاخد كل حاجة يا راجل! هو مش الدين جاي عشان ارمي الدنيا واضحي بكل حاجة واسيب كل شيء
واقعد اعبد بس مين اللي قال كده؟ الدين جاي عشان تاخد كل حاجة. الدين هو المعادلة الوحيدة في الحياة التي تجعل من يتبعها يفوز كل شيء زي الانبياء. في الدنيا خدوا كل حاجة. يوسف بقى ملك وسليمان بقى ملك وفي الدين خدوا كل حاجة. القيام والصيام والايمان ويناموا عيني ولا ينام قلبي
وفي الاخرة فردوس اعلى وجوار الملك في الفردوس الاعلى. كل حاجة هو الدين جاي عشان كده. الدين جاي عشان الوصول للقمة. فالكلمة فسنيسره تحببنا في ربنا اوي وتفرحنا به اتحببنا في الدين واتعرفنا اسلام اكاديمي. لو دخلنا اكاديمية الاسلام بجد وبقينا ملتزمين بجد هناخد كل حاجة. طيب الفايدة التانية
اني فسنيسره يا جماعة يعني ربنا سمى الجنة يسرا. الله! يعني الدين سهل اه. ايه ده! الطاعة سهلة اه. يا راجل! ده انا باموت عشان اغض بصري مسمى النجاح في الدنيا سهل. يا عم ده انا بقعد ساعة على المكتب بحس اني بولع. مش طايق اصلا اقعد على المكتب. مش طايق ان انا اقعد اخطط وافكر في مصلحتي والكلام بتاع علم الادارة بقى والكلام
التعبان بتاع بقى والاسلوب هايجين بقى والفود هايجين وصلح نومك وصلح اكلك. يا عم بلا خناقة يا عم سبني اعيش على راحتي يا عم. وتلاقيه منزل صورة على الفيس كده ويا سلام بقى بيضحك والناس قاعدة تضحك معه. صورة تورتاية بالشوكولاتة. والله يخرب بيت الرجيم اللي يمنعني عنك. انت بتعمل ايه؟ انتم بتعملوا ايه
انت بتقتل نفسك. انت مش انت مش عارف انت بتعمل ايه النجاح بقى صعب دنيا ودين. طب ربنا قال فسنيسره يبقى معناها ايه؟ معناها ان السبب مش ان طريق النجاح صعب. انت المشكلة عندك. فسنيسره. المشكلة عندك انت. المشكلة مش في قيام الليل. المشكلة مش في الصيام الاتنين والخميس المشكلة عندك انت
ايه؟ لازم تتغيري. يبقى كلمة فسنيسره كلمة تثير دوافع التغيير. يبقى لازم اتغير برنامج اكتشفت ان المشكلة عندي انا انت اللي نفسيتك صعبة. انت اللي انت اللي عندك ضعف ارادة ضعف عزيمة. معدنك من جوة مش قوي. يا راجل صدقني احنا عايزين استصلاح داخلي. اه عشان كده كان كتاب انا مش فاهمني
السنة اللي فاتت عشان ازاي نصلح نفسنا من جوة؟ ازاي نستصلح المعدن؟ طيب يبقى الفايدة التالتة منه فسنيسره ايه بقى؟ ان التغيير له طري ايه تغيير بشري ان انا اتعب واجاهد وافلح وابزل واقف مع نفسي واخد دورات في التنمية البشرية ودورات في علم الادارة ودورات في في
حياتي ابدأ واروح بقى للناس الناجحة في الدين والناس الناجحة في الدنيا وابدأ اشوف انجح ازاي. المجاهدة واجاهد نفسي في العبادة واجاهد نفسي في الخشوع في الله! واجاهد نفسي في السبات على ورد القرآن! يبقى ده التغيير البشري! وفيه التغيير الرباني! انها تيجي من فوق! انك انت تلاقي
مش بتحصل لنا كتير قوي انك تلاقي نفسك فجأة ايام كده بتصحى قيام الليل لوحدك. تلاقي نفسك ايام قاعد على المزاكرة وربنا هاديك والمزاكرة حلوة والدنيا سهلة والجمال واللزازة وتلاقي نفسك فاهم مصلحتك هو فيه ايه حاجة من عند ربنا كده تقول دي هداية من عند ربنا. ربنا رتب التغيير الرباني اللي هو الاعزم على التغيير البشري. اما
من اعطى واتقى وصدق بالحسنى اللي هو التغيير البشري. انك تجاهد عشان تتغير. طب لما تجاهد مش هتوصل. ربنا اللي هيوصلك في الاخر. هييجي التغيير الرباني فسنه يسره لليسرى. ربنا ساعتها بقى اللي هيديك العزيمة والارادة ما لا تيأس نيسره بقى. يبقى عندك عزيمة ويبقى عندك ارادة وهيبقى عندك رشد وهتبقى فاهم مصلحتك وهيبقى عندك فرامل نفسية
تعرف تفرمل؟ مش اي حاجة تقوم لعابنا يسيل عليها ونجري وراها اي مصيف اي فسحة تعرف تتحكم في حياتك لا املك الا نفسي تعرف تملك نفسك امام الشهوات وامام المشاكل وامام الضغوطات وتبقى بني ادم تاني خامتك نضيفة. الغرب اعظم حاجة وصلوا لها وادت للحضارة اللي هم فيها. مش البزل في المجهود
علمي الاستصلاح الداخلي ان هم صلحوا الاول عزيمتهم وفهمهم للحياة وعقلياتهم ونفسياتهم وشخصياتهم بعد كده انطلقوا زي الصاروخ. في اي حاجة دخلوا فيها نوصل بقى لاخر مرحلة انا عارف ان انا تعبتكم انا اسف. معلش. معلش بس القرآن يا جماعة كلام الله مصدقا بكلمة من الله. الكلمة القرآنية مليانة مع
احنا احنا ايه عملنا ايه اصلا؟ بعض المفسرين قالوا ما اصاب احد من تفسير كتاب الله الا كما يصيب الا كما آآ تصيب القبلة من البكر واحدة بكر وقام يعني زوجها قبلها قبلة. يعني ما فيش حاجة اصلا. يعني القرآن يا جماعة معاني جبارة. سبحان الله العظيم! ده كل اللي احنا بنتكلم عنه معنى واحد في الاية
واتجاه واحد في اتجاه التفسير بتاعها. ده في اتجاهات تانية. فربنا يفقهنا في القرآن. ربنا يفقهنا في القرآن ويفقهنا بالقرآن. نيجي لاخر نقطة بقى وهي ان انا قلت في الاول ربنا وعدك لو عملت تلات حاجات يديك تلات حاجات. ان لو على التلاتة اللي عملتهم اعطى اللي هو بقى المجاهدة في واديت وقتك ومجهودك اتقى
بقى بالحاجات اللي تعطلك صدق بالحسنى امنت بالهدف والقضية والرسالة حاجات للوصول للقمة ربنا يديك تلت حاجات موجودين فسنيسره لليسرى. ايه هم؟ رقم واحد هل يسرك هيغيرك داخليا. هيخلي النجاح سهل عليك. هيديك العزيمة التي ما تفاضل اهل الدنيا والاخرة الا بها
ما تفاض الفرق بين الاول على الدفعة والاخير على الدفعة مش الزكاء. والله العزيم مش الزكاء العزيمة ان ده اتقطم وسطه على المكتب في مواعيد سابتة يوميا. تلات ساعات بالنهار واربع ساعات بالليل مسلا. وده قعد يلعب وينتخ وينام عزيمة ما تفاضل اهل الدنيا والاخرة الا بها
هيديك العزيمة هيديك الرشاد النفسي هيديك السلام النفسي الداخلي. سنيسره بقى. هيخليك من جوة عاقل. ها من جوة عاقل وبتاخد الامور بهدوء وما بتتجعلش لما تلاقي مشكلة تقابلك طريق النجاح وبتتعامل مع الامور بعقلانية وسبع سنين دأبة وعندك دأب وعندك جدية وعندك استمرارية وعندك عزيمة وعندك شرح
صدر للنجاح هيغيرك داخليا. ده الوعد الاول. هيصلحك من جوة. هيستصلح معدنك. رقم اتنين الوعد التاني لليسرى بقى هيخلي ان الدين سهل عليك. هيخلي قيام الليل سهلة عليك. هييسر لك النجاح في الدين. هييسر لك النجاح في الطاعة. هييسر لك النجاح في طريق الدين وطريق الطاعة لربنا سبحانه وتعالى
الوعد التالت بقى اليسرى اللي هي الدنيا بقى هيسرك للخير في الدنيا. هيسر لك النجاح في مشروعك. هييسر لك النجاح في الدراسة. هييسر لك الجواز الصح والحياة الصح والسعادة في الحياة. هيسر لك المزاكرة. هيسر لك الرزق والدخل الشهري السابت. هييسر لك الدنيا وهيخليك فاهم مصلحتك في الدنيا. ما تدفعش عمرك
تمن انك تفهم قيمة الدراسة وقيمة النجاح. وقيمة اللي اختار الاسري السليم لان كل الاختيارات دي لما بتبقى غلط الانسان حياته بيضيع منها سنين. ويرجع يفهم الصح بس بعد ما يكون
اغلى سنين حياته. هيخليك ما تدفعش عمرك تمن انك تفهم طريق النجاح ايه وطريق السعادة ايه. وطريق التأسير والتغيير المجتمعي ايه. آآ وعود ربنا الجميلة وايات ربنا العظيمة وقرآن ربنا الكريم. عظم القرآن الكريم عشان كده. كريم لانك انت لما بتزور واحد كريم بيديك كتير اوي. فانت لما بتروح للقرآن بيديك معاني وبيديك فوايد
اما من اعطى واتقى وصدق بالحسنى فسنيسره لليسرى. اللهم يسرنا لليسرى. اللهم يسرنا لليسرى. اللهم يسرنا لليسرى اللهم اشرح لنا صدورنا ويسر لنا امورنا. اللهم اجعل القرآن العظيم ربيع قلوبنا ونور ونور صدورنا وجلاء احزاننا
وذهاب همومنا اللهم امين اللهم امين. سبحانك اللهم وبحمدك اشهد ان لا اله الا انت استغفرك واتوب اليك